Gamlebyen gravlund. Foto: C. Hill, 2012 
Gamlebyen kirke er tilknyttet Gamlebyen gravlund. Foto: Pål Giørtz 
**Gamlebyen gravlund** i bydel Gamle Oslo er bestående av Anefeltløkkens kirkegård fra 1874 og Oslo hospitals kirkegård fra ca 1550. Gravlunden er tilknyttet Gamlebyen kirke. Gravlunden er ca 51,6 dekar og har rundt 7000 graver.

Oslo Internasjonale Sjømannshjem har et eget felt for sjømannsgraver. Gravlunden har også en minnelund for urnegraver med et fellesmonument. I 1972 ble det anlagt et eget gravfelt for muslimer, med gravene vendt mot Mekka.

Historie
--------

Representantskapet i Kristiania vedtok å kjøper området Anefeltløkken til gravlund for Oslo og Grønland, den 30. juni 1873. Området grenset til Oslo hospitals kirkegård, med Loelva i sving rundt løkka fra nordøst, nord og langs Anefeltløkkens vestside. Anefeltløkkens kirkegård ble innviet og tatt i bruk 14. oktober 1874. Den eldste delen tilhørende Oslo hospital ble anlagt i ca 1550. Oslo kommune kjøpte ut denne delen på 8 dekar i 1961.

I 1877 ble det bygget et gravkapell til gravlunden. I 1934-1935 ble bygget renovert og kapellet fikk et tårn med klokkebåde. Kapellet har et vevd bilde av den kunstneren Grethe Lein Lange.

Gravlunden har skiftet navn flere ganger. I 1894 fikk den navnet Oslo gravlund. 1. januar 1925 endret byen navn fra Kristiania til Oslo, og gravlundens navn ble endret til Gamlebyen gravlund.

Kjente personer gravlagt på Gamlebyen gravlund
----------------------------------------------

Gamlebyen gravlund har rundt 200 bevaringsverdige graver. En rekke kjente personer er gravlagt på gravlunden.

* Adolph Tidemand, maleren
* Johannes Smidt, biskop
* William Graham, Norges første lokomotivfører
* Adolf Lindstrøm , polfarer
* Christian Magnus Falsen, eidsvollsmannen og høyesterettsjustitiarius. Falsens grav blir bekranset hver 17. mai.

Se også
-------

* Liste over gravlunder i Oslo.

Galleri
-------

* Gamlebyen gravlund.  Foto: C. Hill, 2012Gamlebyen gravlund.  Foto: C. Hill, 2012
* Petter Andersens gravminne ved Gamlebyen gravlund.  Foto: C. Hill, 2012Petter Andersens gravminne ved Gamlebyen gravlund.  Foto: C. Hill, 2012
* Jens Lauritz Arups gravminne ved Gamlebyen gravlund.  Foto: C. Hill, 2012Jens Lauritz Arups gravminne ved Gamlebyen gravlund.  Foto: C. Hill, 2012
* Frederik Julius Bech er gravlagt ved Gamlebyen gravlund  Malt av: August EiebakkeFrederik Julius Bech er gravlagt ved Gamlebyen gravlund  Malt av: August Eiebakke
* Christian Magnus Falsens gravminne ved Gamlebyen gravlund  Foto: C. Hill, 2012Christian Magnus Falsens gravminne ved Gamlebyen gravlund  Foto: C. Hill, 2012
* Martina Hansens gravminne ved Gamlebyen gravlund.  Foto: C. Hill, 2012Martina Hansens gravminne ved Gamlebyen gravlund.  Foto: C. Hill, 2012
* William Grahams gravminne ved Gamlebyen gravlund.  Foto: C. Hill, 2012William Grahams gravminne ved Gamlebyen gravlund.  Foto: C. Hill, 2012
* Fredrik Christian Schübelers gravminne ved Gamlebyen gravlund.  Foto: C. Hill, 2012Fredrik Christian Schübelers gravminne ved Gamlebyen gravlund.  Foto: C. Hill, 2012
* Christian Sørenssens gravminne ved Gamlebyen gravlund.  Foto: C. Hill, 2012Christian Sørenssens gravminne ved Gamlebyen gravlund.  Foto: C. Hill, 2012

Eksterne lenker
---------------

* Gravferdsetaten: Gamlebyen gravlund
* «Gamlebyen gravlund». *Kulturminnesøk*. Riksantikvaren – Direktoratet for kulturminneforvaltning.

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |